বনের অন্যান্য পশুপাখি বানরের ভাগ্যে ঈর্ষা অনুভব করিতে শুরু করিল। তাহারা এত কষ্ট করিয়া রাজাকে তৈল মর্দন করিয়া রাজার শুভদৃষ্টির আওতায় আসিতে পারে না। আর বানর কি না এক খোঁচায় সিংহের মন জয় করিয়া লইল। ইহা কিভাবে মানিয়া লওয়া যায়?  আমরাও খোঁচাখুচি শিখিব। যা ভাবা, তাই কাজ। শুরু হইল খোঁচাখুচি। এ ওকে খোচা দেয় তো ও দেয় সে কে। খোঁচার মহাৎসব শুরু হইল সারা রাজ্যে। এই খোঁচাখুচিতে সবথেকে এগিয়ে জনাব গর্ধব চন্দ্র যাকে গাধা নামে ডাকা হইয়া থাকে। সে যাকে পায় তাকেই খোচায়। একদিন বাঘ্র মহাশয় ঘুমাইয়া ছিলেন। গাধা নিজেকে নিয়ন্ত্রন করিতে পারিল না। দিল এক খোঁচা। আর যাবে কোথায়? একে তো বাঘ্র মহাশয়ের কাচা ঘুম ভেঙ্গে গেছে, তার উপর ক্ষুধাও লেগেছিল। দেরী না করে বাঘ্র মশাই দিল খোঁচা, মানে থাবা। সেই থাবায় গাধার এক কান গেল কেটে। কান কাটা গাধা দেখে বাঘ্র মহাশয় খিদা  ভুলে হাসিতে লাগিলেন। গর্ধব আর কি করিবে? গিয়ে রাজা সাহেবের কাছে নালিশ জানাইলেন। সিংহ দেখিল, বিষয়টা গুরুতর। সারা রাজ্য খোঁচাময় হইয়া গিয়াছে। সবাই কাজ কর্ম বাদ দিয়া খোঁচাখুচিতে ব্যস্ত। সবাই পরোপকারও ভুলে গেছে। কেউ বিপদে পড়লে তাকে সাহায্য করা বাদ দিয়া খোঁচা মারিতে থাকে। অতএব খোঁচা বন্ধ। এই রাজ্যে আর কেউ খোঁচা মারিতে পারিবে না। খোঁচার উপর নিষেধাজ্ঞা দিয়ে সারা রাজ্যে ঢেরা পেটানো হইল। যে খোঁচা দিবে তার শাস্তি নির্ধারিত হইল, ৫০ বার নিজেই নিজেকে খোঁচা দেয়া। খুব শীঘ্রই রাজ্য থেকে সকল প্রকার খোচাখুচি বিদায় নিল।